Priekules novada teritorijas plānojuma 2015.-2026.gadam

grozījumu izstrādes vadītājas

Unas Ržepickas

**Ziņojums par Priekules novada teritorijas plānojuma 2015.-2026.gadam grozījumu 2.0 redakcijas publiskā apspriešanas laikā saņemtajiem priekšlikumiem un institūciju atzinumiem**

Pamatojoties uz Priekules novada pašvaldības domes 2020.gada 30.aprīļa sēdes lēmumu Nr.229 (protokols Nr.6, 2.punkts), laika posmā no 2020.gada 25.jūnija līdz 2020.gada 16.jūlijam tika organizēta Priekules novada teritorijas plānojuma 2015.-2026.gadam grozījumu (turpmāk- TPG) 2.0 redakcijas publiskā apspriešana. Publiskās apspriešanas sanāksmes notika:

* 06.07.2020. plkstn.16:00 Virgas pagasta pārvalde, “Pagastmāja”, Paplaka, Virgas pag., Priekules nov.;
* 06.07.2020. plkstn.18:00 Gramzdas tautas nams, Skolas iela 5, Gramzda, Gramzdas pag., Priekules nov.;
* 07.07.2020. plkstn.15:00 Kalētu tautas nams, Liepu aleja 4, Kalēti, Kalētu pag., Priekules nov.;
* 07.07.2020. plkstn.17:00 Bunkas kultūras nams, “Bunkas kultūras nams”, Bunkas pag., Priekules nov.;
* 07.07.2020. plkstn.19:00 Priekules kultūras nams, Peldu iela 1, Priekule, Priekules nov.

Publiskās apspriešanas laikā ar TPG 2.0 redakcijas drukātiem materiāliem varēja iepazīties Priekules novada pašvaldībā, Saules iela 1, Priekule, Priekules novads, LV 3434. Pirmdienās, otrdienās, trešdienās un ceturtdienās 08.00-12.00 un 12.45 – 17.00. Piektdienās 08.00-12.00 un 12.30 -15.30. Ar TPG 2.0 redakcijas elektronisko versiju varēja iepazīties Priekules novada pašvaldības mājas lapā www.priekulesnovads.lv (sadaļā “Pašvaldība” -> “Dokumenti” -> “Priekules novada teritorijas plānojums” vai sekojot saitei: <http://www.priekulesnovads.lv/priekules-novada-teritorialais-planojums#menu-anchor>) un Telpiskās attīstības plānošanas sistēmas vietnē <https://tapis.gov.lv/>.

Publiskajās apspriešanas sanāksmēs, neskaitot izstrādes vadītāju un ārpakalpojuma sniedzēju, kopumā piedalījās 13 cilvēki. Sanāksmēs tika prezentēti TPG 2.0 redakcijas risinājumi. Publiskās apspriešanas laikā netika saņemti juridisku/fizisku personu iesniegumi par TPG 2.0 redakcijā veicamajām izmaiņām, atzinumus sniedza 15 institūcijas, t.sk., 14 pozitīvi atzinumi un 1 atzinums ar ieteikumiem. 2 institūcijas atzinumus nesniedza, bet lūdza veikt labojumus sagatavotajā TPG 2.0 redakcijā. Pavisam informācija par atzinumu sniegšanu tika nosūtīta 27 institūcijām.

Pielikumā:

1. Priekules novada Teritorijas plānojuma grozījumu 2.0 redakcijas publisko sanāksmju protokoli ar pielikumiem;
2. Pārskats par Priekules novada Teritorijas plānojuma grozījumu 2.0 redakcijas publiskās apspriešanas laikā saņemtajiem institūciju atzinumiem un fizisko/juridisko personu iesniegumiem.

2020.gada 30.jūlijs \_\_\_\_\_\_\_\_\_\_\_\_\_\_

/U.Ržepicka/